**Zápisnica č. 6/2023**

**zo zasadnutia správnej rady Historického ústavu SAV, v. v. i. dňa 21. decembra 2023**

Prítomní: D. Duchoňová, M. Hanula, S. Michálek, D. Segeš

Ospravedlnený: P. Bystrický (choroba)

Zasadanie otvoril a viedol predseda správnej rady Historického ústavu SAV, v. v. i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady schválili:

**1.** **Audit účtovnej uzávierky, navýšenie rozpočtu**

Predseda správnej rady informoval, že Predsedníctvo SAV na svojom zasadnutí dňa 16. 11. 2023 prijalo uznesenie č. 765C. Súhlasilo v ňom s návrhom na právne kroky, ktorými sa uzatvorí zmluva, na základe ktorej je vykonávaný audit účtovnej uzávierky HÚ SAV, v. v. i. (ďalej ústav) za rok 2023.

Predseda správnej rady ďalej informoval, že Predsedníctvo SAV na svojom zasadnutí dňa 14. 12. 2023 prijalo uznesenie č. 790 C, v ktorom schválilo navýšenie rozpočtu ústavu na rok 2024 o 80-pecentný príspevok na audit účtovnej uzávierky v sume 1440,- EUR.

**2. Dodatok k zakladacej listine HÚ SAV, v. v. i.**

Predseda správnej rady informoval, že Predsedníctvo SAV na svojom zasadnutí dňa 14. 12. 2023 prijalo uznesenie č. 796, v ktorom schválilo dodatok k zakladacej listine ústavu.

**3. Spoločné zasadnutie s Dozornou radou HÚ SAV, v. v. i.**

Predseda správnej rady referoval o spoločnom zasadnutí sDozornou radou ústavu. Jej členov informoval o personálnych otázkach, financovaní a projektovej činnosti ústavu.

**4. Návrh nových pravidiel hodnotenia výskumných pracovníkov**

Správna rada opätovne prerokovala návrh nových Pravidiel hodnotenia výskumných pracovníkov ústavu. Schválila zvýšenie celkového bodového hodnotenia a jeho zmenu na trojročný cyklus. Materiál bude odoslaný na vyjadrenie Dozornej rade ústavu.

**5. Rôzne**

Predseda správnej rady tlmočil informácie hlavnej ekonómky ústavu o čerpaní projektových finančných prostriedkov za rok 2023. Ústav si v tomto roku prenáša nevyčerpané finančné prostriedky z IFP (Inštitucionálnej formy podpory) v alikvotnej výške do roku 2024.Tieto prostriedky  predstavujú zálohu na rozpočet KTG 630-ostatné a budú čerpané v súlade s pravidlami jednotlivých projektov.

Od 1. 12. 2023 s stal novým vedeckým pracovníkom ústavu Martin Neumann (Oddelenie dejín raného novoveku). M. Bočková z Oddelenia architektúry bola preradená z pozície odbornej pracovníčky na pozíciu vedeckej pracovníčky.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.